钦定古今图书集成/历象汇编/岁功典/第078卷 > 凤凰台上忆吹箫〈风雨重阳〉沈懋德
## 钦定古今图书集成/历象汇编/岁功典/第078卷 > 凤凰台上忆吹箫〈风雨重阳〉沈懋德

每遇重阳，尝携佳客，东郊逐队登高。看碧空云静，雁
阵萧萧。著帽丹枫数点，催好句、试共推敲。又何必，双
携红袖，醉尽醇醪。　飘飖今年风雨，偏当落帽日，阻
却征轺。聊自弄柔翰，拟答人嘲。幸有东篱黄菊，独永
我、今夕今朝。任从他，茱萸红满，雨里笑吾曹。